ถ้าชอบซีรีส์ต้องรู้จัก ดูนี่ทีวี เว็บบันเทิงเลือดไทย ดูสบายถูกลิขสิทธิ์
ถ้าให้เลือกเสพความบันเทิงบนโลกออนไลน์ หลายคนคงมีวิธีสร้างความสุขได้แตกต่างกันไป แต่หากคุณเลือกผ่อนคลายอารมณ์ด้วยการชมซีรีส์ต่างประเทศล่ะก็ เราขอแนะนำให้คุณรู้จักกับ ดูนี่ทีวี (dooneetv) แม้อาจจะยังฟังไม่ค่อยคุ้นหู แต่ก็ต้องยอมรับว่าชื่อของ ดูนี่ทีวี นั้น ตั้งเอาไว้ได้ค่อนข้างดีเพราะเรียกติดปากและจำได้ง่าย ขณะเดียวกันก็ยังสื่อออกมาได้ตรงตัวว่าจะดูทีวีต้องดูที่นี่,เป็นโอกาสอันดี เพราะ ,ไทยรัฐออนไลน์, ได้มีโอกาสพูดคุยอย่างใกล้ชิดกับ ,จตุพล สุธีสถาพร, กรรมการผู้จัดการ บริษัท เอสทีจี มีเดียเพล็กซ์ จำกัด ในฐานะผู้ให้บริการ ,เว็บไซต์ดูนี่ทีวี, ถึงที่มาและแนวคิดในการหันมาดำเนินธุรกิจด้านความบันเทิงออนไลน์ ตอบสนองพฤติกรรมผู้บริโภคในปัจจุบันที่นิยมการรับชมผ่านอินเทอร์เน็ตจากอุปกรณ์ต่างๆ รับรองว่าคุณจะได้รู้จักกับ ดูนี่ทีวี อย่างละเอียดเป็นที่แรก ไปพร้อมกับเรา,คลุกคลีในแวดวงทีวีมากกว่า 20 ปี,ในฐานะกรรมการผู้จัดการ บริษัท เอสทีจี มีเดียเพล็กซ์ จำกัด คุณจตุพล ย้อนให้ฟังว่า บริษัทเราเริ่มต้นจากการทำธุรกิจทีวี มีความร่วมมือกับทั้งฟรีทีวีและเพย์ทีวี ซึ่งเป็นความร่วมมือกันมายาวนานนับ 10 ปี ด้วยการนำเสนอคอนเทนต์หลากหลายรูปแบบที่บริษัทได้รับลิขสิทธิ์จากต่างประเทศมาให้บริการ โดยที่เราสามารถรักษาการเติบโตในธุรกิจทีวีนี้ได้ทุกปี และเติบโตอย่างก้าวกระโดดในปีที่ผ่านมาจากการมาของทีวีดิจิตอล,หันหน้าสู่ ออนไลน์ รับเทรนด์โลก,แม้ว่าจะมีพื้นฐานการทำธุรกิจมาจากแวดวงทีวี และเนื่องจากพาร์ตเนอร์ทางธุรกิจของเราก็เป็นทั้งเจ้าของช่องรายการ เจ้าของสถานี เราก็ไม่ได้คิดจะแข่งขันกับพาร์ตเนอร์ในส่วนดังกล่าว ประกอบกับเทรนด์การรับชมคอนเทนต์ผ่านระบบออนไลน์นั้นเป็นสิ่งที่เกิดขึ้นทั่วโลก เราจึงเห็นโอกาสจากแนวโน้มดังกล่าว ประกอบกับความเชี่ยวชาญที่เรามีอยู่แล้วในกลุ่มคอนเทนต์ จึงน่าจะเป็นเรื่องดีหากเราจะหันมาในธุรกิจประเภทดังกล่าว โดยจากรายได้ปัจจุบันที่ทำได้ในธุรกิจทีวีราวๆ 300 ล้านบาทต่อปี เราก็ได้เตรียมงบลงทุนสำหรับให้บริการดูนี่ทีวีเอาไว้ประมาณ 300 ล้านบาทด้วย,ไม่ว่าจะผ่านไปกี่ปี คนก็ดูคอนเทนต์เหมือนเดิมแต่แตกต่างตรงที่ช่องทางการรับชมเท่านั้น ว่าเขาจะดูผ่านช่องทางไหน และการรับชมแบบออนไลน์มันก็เป็นเทรนด์ทั่วโลก รวมถึงเทรนด์การรับชมแบบสตรีมมิ่งที่เกิดขึ้นและได้รับความนิยมไปหลายประเทศแล้ว ทั้งในอเมริกา สิงคโปร์ มาเลเซีย ไต้หวัน เกาหลี เป็นต้น เราจึงตัดสินใจทำธุรกิจวิดีโอสตรีมมิ่ง ในฐานะผู้ให้บริการคอนเทนต์ซึ่งเราเสิร์ฟคอนเทนต์เพื่อให้บริการแก่ผู้ใช้ในประเทศไทย ซึ่งมีแนวโน้มเติบโตอย่างแน่นอนเพียงแต่ว่าจะเติบโตเร็วหรือช้า ภายใต้ปัจจัยการละเมิดลิขสิทธิ์ ซึ่งเชื่อว่าถ้าสามารถควบคุมได้ก็จะยิ่งทำให้ธุรกิจถูกลิขสิทธิ์นั้นสามารถเติบโตได้รวดเร็วขึ้น,ผู้ให้บริการซีรีส์ฮอลลีวูด เว็บเลือดไทยถูกลิขสิทธิ์ 100%,จากแนวคิดในการก่อตั้งเว็บดูนี่ทีวี ซึ่งเกิดขึ้นเมื่อประมาณ 2 ปีที่แล้ว เราใช้เวลาราว 1 ปี ในการพัฒนาระบบหลังบ้านทั้งหมด ซึ่งสามารถกล่าวได้ว่าเว็บดูนี่ทีวีนั้นถือเป็นเว็บเลือดไทย 100% ภายใต้มาตรฐานเดียวกับในต่างประเทศ โดยในการดำเนินงานนั้นเราได้พิจารณาจากผลการทำวิจัยผู้ชมชาวไทย ซึ่งเราได้เลือกคอนเทนต์ที่คิดว่าทำแล้วจะติดตลาดง่าย ซึ่งสอดคล้องกับผลการวิจัยที่ระบุว่าคนดูออนไลน์ส่วนใหญ่นิยมดูซีรีส์ ซึ่งเป็นคอนเทนต์ที่ต้องดูแบบต่อเนื่อง โดยนิยมใช้เวลาดูซีรีส์เฉลี่ย 2 ชั่วโมงต่อวัน และช่วงเวลาที่มีผู้ให้ความนิยมรับชมสูงสุดคือระหว่าง 18.00-00.00 น.,ขณะเดียวกัน พฤติกรรมของผู้ชมกลุ่มนี้ก็จะไม่ค่อยดูทีวีแต่จะหันมาติดตามคอนเทนต์และความบันเทิงต่างๆ ผ่านเว็บไซต์และแอพพลิเคชั่น และเนื่องจากผลการค้นหาผ่านกูเกิล เมื่อค้นหาคำว่า ดูซีรีส์ออนไลน์ ก็จะพบผลการค้นหามากกว่า 100 ล้านผลการค้นหา แต่ส่วนใหญ่ก็จะเป็นการนำเสนอแบบละเมิดลิขสิทธิ์ ทำให้เราตั้งเป้าเป็นผู้ให้บริการซีรีส์ฮอลลีวูดออนไลน์แห่งแรกในไทยแบบถูกต้องตามกฎหมายออนไลน์ โดยให้บริการเฉพาะในประเทศไทยเท่านั้น ซึ่งเราได้รวบรวมซีรีส์ยอดนิยมและซีรีส์ใหม่ๆ เอาไว้ให้บริการ และจะเพิ่มเติมอย่างต่อเนื่อง,แอพพลิเคชั่นพร้อมให้บริการต้นปี 58,ปัจจุบัน ผู้สนใจสามารถรับชมซีรีส์ฮอลลีวูดจากเว็บดูนี่ทีวีได้หลายช่องทาง จาก ,www.dooneetv.com, หรือรอติดตามจากแอพพลิเคชั่นที่เราจะเปิดตัวภายในเดือน ม.ค.2558 ซึ่งจะมีรองรับทั้งผู้ใช้ระบบปฏิบัติการไอโอเอสและแอนดรอยด์ แต่ขณะนี้ บริษัทก็ได้มีความร่วมมือกับซัมซุงและเอไอเอส ในการให้บริการรับชมซีรีส์ดังกล่าวผ่านแอพพลิเคชั่นซัมซุง โชว์ไทม์ (Samsung Showtime) และเอไอเอส มูฟวี่ สโตร์ (AIS Movie Store) ซึ่งของซัมซุง โชว์ไทม์ ได้จัดโปรโมชั่นให้ดูฟรี 2 ตอนแรก ส่วนเอไอเอส มูฟวี่ สโตร์นั้นให้ดูฟรี 30 วัน ขณะที่เว็บไซต์ก็มีโปรโมชั่นดูฟรี 3 วัน โดยหลังจากหมดโปรโมชั่นดูฟรีแล้ว ผู้สนใจจะต้องเสียค่าบริการ 159 บาทต่อเดือน ซึ่งสามารถรับชมซีรีส์ฮอลลีวูดจากดูนี่ทีวีได้แบบไม่จำกัด,ตั้งเป้าลูกค้าแสนรายในปีแรก,อย่างไรก็ตาม ปัจจุบันเรามีซีรีส์ฮอลลีวูดซึ่งเน้นเป็นซีรีส์ฝรั่งให้ความคมชัดระดับเอชดี รวมทั้งสิ้นประมาณ 500 ชั่วโมง (เฉลี่ยความยาวซีรีส์ตอนละ 1 ชั่วโมง) โดยเราตั้งเป้าว่าจะมีมากถึง 2,000 ชั่วโมง หรือมากกว่า 100 เรื่องภายในสิ้นปี 2558 โดยนำเสนอทั้งเรื่องฮิตในอดีตและเรื่องที่ได้รับความนิยมในปัจจุบัน ส่วนฐานสมาชิกนั้นคาดว่าภายในปีแรกที่เปิดให้บริการ จะสามารถมียอดสมาชิกราว 100,000 คน ซึ่งมีช่องทางการรับชมทั้งจากผู้ที่เข้าชมโดยตรงผ่านเว็บไซต์ แอพพลิเคชั่น และเข้ามาจากช่องทางอื่นๆ ที่บริษัทได้ร่วมมือกับพาร์ตเนอร์,ราคา 159 บาท คนไทยจ่ายได้ แลกกับความบันเทิง,สำหรับค่าบริการ 159 บาทต่อเดือนนั้น เชื่อว่าเป็นค่าใช้จ่ายรายเดือนที่ไม่แพงและเชื่อว่าคนไทยสามารถจ่ายได้ เพราะราคาดังกล่าวใกล้เคียงกับการใช้จ่ายเพื่อเล่นโซเชียลต่อเดือนเช่นกัน และมองว่าเป็นราคากลางในตลาดอีกด้วย ส่วนกลุ่มลูกค้าเป้าหมายนั้น มองว่าจะอยู่ในกลุ่มคนเริ่มต้นทำงาน ขึ้นไป เนื่องจากเริ่มมีรายรับและต้องการใช้เวลากับความบันเทิงที่ตนเองชื่นชอบ ขณะที่กลุ่มนักเรียน นักศึกษาอาจจะยังไม่พร้อมต้องรับผิดชอบกับรายจ่ายดังกล่าว,อ้อนภาครัฐเข้มงวดเรื่องลิขสิทธิ์,สำหรับผู้ให้บริการวิดีโอสตรีมมิ่งในประเทศไทยนั้น มีอยู่ราว 2-3 ราย แต่ทุกรายจะเน้นไปที่ภาพยนตร์ ยังไม่มีรายใดเน้นให้บริการซีรีส์ฝรั่งแบบเรา อย่างไรก็ตาม สิ่งที่น่าหวั่นใจก็คือเรื่องของการละเมิดลิขสิทธิ์ เนื่องจากปัจจุบันมีแอพพลิเคชั่นให้บริการหลากหลาย ทั้งยังสามารถดูแลควบคุมได้ยาก จึงมองว่าต้องใช้ความร่วมมือจากภาครัฐเข้ามาดูแลและปราบปราม เพื่อให้เกิดความถูกต้องในการดำเนินธุรกิจ ขณะเดียวกัน ก็ต้องเร่งสร้างความรู้ความเข้าใจกับผู้บริโภคด้วย ว่าทำอย่างไรจึงจะเข้าใจและพร้อมใจกันเข้าสู่การใช้บริการลิขสิทธิ์ ซึ่งสามารถสร้างความประทับใจในการใช้งานและสามารถตอบสนองความต้องการของคนทุกกลุ่มทุกวัยได้เช่นกัน,ความนิยมในการละเมิดลิขสิทธิ์นั้น เป็นเพราะคนบางกลุ่มชอบดูเร็ว คือต่างประเทศฉายปุ๊บก็ต้องการจะดูทันที ซึ่งในทางลิขสิทธิ์ ต้องยอมรับว่าเรื่องดังกล่าวเป็นปัญหาอย่างหนึ่ง เพราะบางเรื่องเจ้าของลิขสิทธิ์ก็สามารถให้คอนเทนต์กับเราได้เร็ว แต่ส่วนมากจะไม่เป็นเช่นนั้น ประกอบกับคนบางกลุ่มก็ชินกับพฤติกรรมที่ต้องได้รับชมรวดเร็วโดยไม่สนใจเรื่องคุณภาพของภาพ เสียง หรือภาษา,ความท้าทายหลังเกิดทีวีดิจิตอล พร้อมความเร็ว แข่งกับคอนเทนต์ผี,หลังจากมีทีวีดิจิตอลในประเทศไทย ทำให้มีช่องรายการเพิ่มขึ้นอีกกว่า 24 ช่อง เราเชื่อว่าความต้องการคอนเทนต์ก็ยิ่งมีเพิ่มขึ้นอย่างต่อเนื่อง ซึ่งนอกจากบริษัทจะนำเสนอคอนเทนต์ลิขสิทธิ์ผ่านดูนี่ทีวี ก็ยังสามารถให้บริการคอนเทนต์อีกหลากหลายรูปแบบแก่ผู้ประกอบการทีวีดิจิตอลได้ด้วย ส่วนเรื่องความเร็วในการนำเสนอซีรีส์ฮอลลีวูดเพื่อสู้กับคอนเทนต์ละเมิดลิขสิทธิ์นั้น เรากล้าการันตีว่าซีรีส์ของเราจะพร้อมรับได้ภายใน 12 ชั่วโมง หลังจากมีการออกอากาศในต่างประเทศแล้วหากเป็นเรื่องที่ให้ลิขสิทธิ์ในทันทีหลังฉาย เนื่องจากบริษัทมีทีมงานที่พร้อมดำเนินการเองทั้งหมด รวมถึงฐานะเจ้าของสิทธิ์ ทีมงานพร้อมพากย์และแปล และทีมตรวจสอบคุณภาพทั้งเสียงและอักษร ซึ่งเราก็ให้บริการครบวงจรแก่ช่องรายการต่างๆ อยู่แล้ว ถือเป็นบริการสตูดิโออันดับต้นๆ ของเมืองไทย ที่เราพร้อมให้บริการ,ขอเชิญเข้ามาชม,เราอยากให้คนที่ยังไม่เคยดูซีรีส์ฮอลลีวูดได้เข้ามาดูผลงานของเรา ผ่านซีรีส์ฝรั่งที่มีคุณภาพซึ่งเราอยากนำเสนอไปสู่ผู้ชมและลูกค้า ไม่ว่าจะใช้อุปกรณ์ใดๆ ทั้งเดสก์ท็อป โน้ตบุ๊ก สมาร์ทโฟน แท็บเล็ตก็สามารถรับชมได้ รวมถึงสมาร์ททีวีของซัมซุง เราอยากให้ดูคุณภาพและผลงานที่เราตั้งใจทำ ซึ่งรับปากว่าในอนาคตก็จะยังคงเพิ่มคอนเทนต์ให้มากยิ่งขึ้นอย่างต่อเนื่อง เพราะเรารู้ว่าทุกคนบริโภคคอนเทนต์เหมือนเดิมอย่างที่เป็นมา เพียงแต่ว่าจะเลือกบริโภคผ่านช่องทางใดเท่านั้น และเราขอเป็นผู้ให้บริการคอนเทนต์ที่วันนี้ได้หันมาให้บริการกับทุกคนด้วย,ใครสนใจ ดูนี่ทีวี ก็ทดลองเข้าไปชม เข้าไปทดลองใช้บริการกันได้จากช่องทางที่กล่าวไว้ข้างต้น และขอให้มีความสุขกับความบันเทิงออนไลน์ แบบไม่ละเมิดลิขสิทธิ์
ถ้าให้เลือกเสพความบันเทิงบนโลกออนไลน์ หลายคนคงมีวิธีสร้างความสุขได้แตกต่างกันไป แต่หากคุณเลือกผ่อนคลายอารมณ์ด้วยการชมซีรีส์ต่างประเทศแล้วล่ะก็ เราขอแนะนำให้คุณรู้จักกับ ดูนี่ทีวี (dooneetv)
ดูนี่ทีวี,dooneetv,เว็บ ซีรีส์,ซีรีส์,ดูซีรีส์,ซีรีส์ ฝรั่ง,หนัง ฝรั่ง,จตุพล สุธีสถาพร,เอสทีจี มีเดียเพล็กซ์